Source: http://www.gazetanoua.ro/index.php?mod=stiri&id=41829&title=Se-vor-pune-in-vanzare-abonamente-si-bilete-la-meciurile-echipei-CSM-Slatina-in-Liga-Nationala.html
Timestamp: 2017-05-28 04:45:52+00:00

Document:
Gazeta Nouă | Se vor pune în vânzare abonamente şi bilete la meciurile echipei CSM Slatina în Liga Naţională
Prima pagină	Politică	Eveniment	Sănătate	Social	Actualitate	Administraţie	Învăţământ	Special	Sport	CSM Slatina » 16 mai 2017, ora: 15:32	Se vor pune în vânzare abonamente şi bilete la meciurile echipei CSM Slatina în Liga Naţională
Se vor pune în vânzare abonamente şi bilete la meciurile echipei CSM Slatina în Liga Naţională
Oficialii clubului CSM Slatina vor pune în vânzare, în luna august, abonamente şi bilete la meciurile echipei de handbal în Liga Naţională. Gruparea pregătită de Victorina Bora va susţine jocurile de pe teren propriu în micuţa sală de la LPS Slatina, care va intra într-un proces de reabilitare la 1 iunie. Echipa gazdă are obligaţia de a rezerva bilete oaspeţilor în cuantum de 10% din capacitatea sălii. de Simona Ciocioanăsimona.ciocioana@gazetanoua.ro
Intrarea în sală la meciurile pe care echipa de handbal CSM Slatina le va susţine în Liga Naţională se va face în baza unui bilet sau abonament. Preţul acestora nu a fost deocamdată stabilit, urmând ca oficialii echipei să ia o decizie în acest sens undeva în luna august. „Abonamentele şi biletele vor fi puse în vânzare cel mai probabil în luna august. Deocamdată, nu am stabilit preţurile. Abonamentele vor fi valabile şi atunci când echipa se va muta în sala Polivalentă”, a precizat viceprimarul municipiului Slatina, Gigi Vîlceleanu.
10% din bilete vor fi acordate echipei vizitatoare
Potrivit regulamentului, echipa gazdă are obligativitatea de a rezerva echipei oaspete bilete de intrare la joc în cuantum de 10% din capacitatea sălii, precum şi o oră de antrenament în sala în care se va desfăşura jocul. În caz contrar, se aplică o penalizare de 10.000 de lei şi suspendarea dreptului de a organiza jocuri pe teren propriu două etape. Dacă în sala de joc la momentul respectiv se desfăşoară un eveniment oficial, echipa gazdă are obligaţia de a-i asigura echipei oaspete o poziţie de antrenament într-o altă sală de sport din acelaşi oraş, omologată de FRH. Prin urmare, pe lângă omologarea sălii LPS Slatina, oficialii clubului CSM Slatina trebuie să găsească o sală ca variantă de rezervă, care de asemenea trebuie omologată. Variantele sunt sălile de sport nou-construite în cadrul mai multor licee slătinene. Micuţa sală de la LPS Slatina va găzdui temporar meciuri de nivelul Ligii Naţionale, echipa de handbal CSM Slatina urmând să se mute în Sala Polivalentă din „Crişan”, care va fi finalizată undeva la sfârşitul acestui an. Noua arenă sportivă va avea o capacitate de 3.000 de locuri. Alte articole din CSM Slatina:	859 vizualizări	» Se vor pune în vânzare abonamente şi bilete la meciurile echipei CSM Slatina în Liga Naţională

References: CSM 
	CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM